Γεφυραίοι

Οι Γεφυραίοι ήταν αρχαία φυλή για την οποία κάνει λόγο ο Ηρόδοτος. Οι Γεφυραίοι ισχυριζόταν ότι προερχόταν  από την Ερέτρια αλλά έρευνα του ίδιου του Ηροδότου έδειξε ότι προερχόταν από την Φοινίκη και εγκαταστάθηκαν με τον Κάδμο στην Βοιωτία παίρνοντας ως μερίδιο την Τανάγρα. Στην συνέχεια εκδιώχθηκαν από τους υπόλοιπους Βοιωτούς και κατέφυγαν στην Αττική. Ο Ηρόδοτος αναφέρει πως οι Γεφυραίοι εισήγαγαν το αλφάβητο στους Έλληνες οι οποίοι στην συνέχεια το τροποποίησαν διαμορφώνοντας το Ιωνικό αλφάβητο. Ο Στράβωνας κάνει μία ακόμα αναφορά στους Γεφυραίους αναφέροντας πως οι Ταναγραίοι ονομάζονταν και Γεφυραίοι.

Παραπομπές

Βιβλιογραφία
Νεώτερον Εγκυκλοπαιδικόν Λεξικόν "Ήλιος", τόμος 5

Ιστορία της αρχαίας Βοιωτίας